**Pe Calea Lactee**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dragoste stea nărăvașă

înhămat și dus la trap

și cu cerul drept cămașă

haina nopții n-o încap

Înhămat și dus la trap

când e suflet când e trup

dragoste nu pot să scap

ești pe urma mea de lup

Când e suflet când e trup

și cu cerul drept cămașă

din mine ce-o să mai rupi

dragoste stea nărăvașă

Înhămat și azi la trap

vai de picioare și cap

Costel Zăgan, CEZEISME II